המיסיונר אדי בקפורד שוב תוקף בערד. הקרבן הנוכחי הוא נכה צה"ל
כמו ריטואל קבוע חוזרים על עצמם התקיפות האכזריות של המיסיונר אדי בקפורד בערד. הפעם, הקרבן הינו נכה צה"ל שבסל הכל ניגש לבקפורד על מנת להעיר לו על פעילותו המתועבת.
מאת מנחם לייבוביץ
פעילי המיסיון בערד בראשותו של המיסיונר העבריין אדי בקפורד הגיעו למרכז המסחרי בעיר על מנת לחלק חומרי הטפה מיסיונרים המשכנעים יהודים להמיר את דתם רח"ל.
במהלך החלוקה ניגש תושב ערד אל המיסיונרים והביע את צערו על פעולותיהם. "למה אתם עושים את זה?", שאל התושב בכאב. בתגובה ניגש אליו בקפורד הרגיל באלימות פיזית כלפי פעילי יד לאחים, והחל להתעלל בשואל כשהוא מפליא בו מכות רצח. הקרבן ההמום, שהינו נכה צה"ל, נזקק לטיפול רפואי.
המשטרה עיכבה לחקירה את המיסיונרים מכת היהודים המשיחיים, וצו הרחקה הוצא כנגד בקפורד.
יצויין, כי מקרה התקיפה האכזרי, מצטרף לשורת תקיפות אלימות של בקפורד בערד. שוב תוקף העבריין באלימות, ושוב,יוצא נגדו צו הרחקה המאפשר לו לשוב לאחר זמן, ולהמשיך להתעלל ולהכות תושבים תמימים כשהוא לא חס אף על נכים.
לצפייה בתיעוד וידאו מאחת מהתקיפות האלימות של בקפורד בערד הקליקו כאן